
תחשיב נזק 
1. נתונים:
1. התובע יליד 13.07.1990– נפגע בתאונת דרכים בתאריך 22.06.2023 בהיותו כבן 33 והינו כבן 35 כיום.
2. נכויות התובע – 
3. ד"ר נחשון רנד, מומחה לכירורגיה אורתופדית אשר בדק את התובע קבע את נכותו כדלקמן:
1. נכות זמנית בשיעור 100% מיום התאונה לשבועיים שבועות.
2. נכות זמנית בשיעור 50% למשך חודש נוסף.
3. נכות זמינה בשיעור 25% למשך חודש- חודשיים נוספים.
4. נכות צמיתה בשיעור 2.5% בגין הגבלה קלה מאד בתנועות ע"ש מותני לפי סעיף 37(7)א'.
*מחצית מהנכות הצמיתה משויכת לעבר.
נכות צמיתה רפואית משוקללת בשיעור 1.25%.
רצ"ב חוות דעת המומחה, מסומנת "כנספח 1".
2. התאונה :
4. התאונה מושא ההליך אירעה עת היה בדרכו לחופשה באילת יחד עם אחיו (הנתבע 1), גיסתו ואחייניו בדרכם דרומה היה רכבם מעורב בתאונה קשה עם רכב אשר פגע ברכבם חזיתית בעוצמה וכל המעורבים נפגעו בדרגות פציעה שונות, הנהג ברכב המעורב מצא את מותו בתאונה וחלק מהנפגעים פונו בפינוי מוסק.
5. התובע פונה והתקבל בחדר הטראומה של בית החולים סורוקה בבאר שבע, ולאחר ביצעו בדיקות מקיפות ולאחר שנשללו שברים שוחרר לביתו בהמלצה למנוחה, נטילת משככי כאבים והמשך מעקב רפואי.
רצ"ב תמונות מזירת התאונה, מסומנות "כנספח 2".
3. הבסיס לתחשיב :
6. התובע, צלם נוף וטבע ועובד במשק, במושב בו מתגורר, עבודה במשק חקלאי, היא עבודה דינאמית, הכרוכה בין היתר, מעצם טיבה וטבעה בפעילות פיזית.
7. התובע כאמור צלם מקצועי ובשנים עובר לתאונה עסק בין היתר בקורסי צילום, מסעות לימוד וצילום נופים ואתרים. עקב צרכי המשק נאלץ בשנים האחרונות להירתם לעבודת המשק.
8. יצויין כי התובע מתמודד מזה מספר שנים עם מצב נפשי קודם לתאונה בעקבות אירוע טראומטי שחווה. אולם לא סבל ממצב רפואי קודם בתחום האורתופדי ומפלטו היה הצילום והעבודה במשק.
9. התובע עסק בצילום טוואי שטח מיוחדים ונידחים אשר את חלקם ניתן למצוא במשרתת וחלקם התפרסמו במגזינים ואתרים ייעודיים לחובבי הדבר.
רצ"ב מספר תמונות, מסומנות "כנספח 3". 
10. מחמת מגבלותיו הנובעות מהתאונה, מתקשה התובע בביצוע צילומים כפי שביצע בעבר והיה רוצה לבצע בעתיד. מתקשה בביצוע מטלות הכרוכות בכיפוף ובהרמת משאות, חש בהחמרת כאב בהליכה, בעמידה ובנסיעה ממושכת ויש לכך השפעה על שגרת יומו, עיסוקו והשתכרותו בעתיד.
11. בשים לב לעובדת היותו עצמאי במקביל להיותו שכיר יחושב פוטנציאל השתכרותו בשיעור של כ – 9,000 ₪ נטו לחודש.
רצ"ב אישור עוסק פטור ותלושי שכר, מסומנים "כנספח 4".
12. לצרכי פשרה בלבד, יחושבו הפסדי השתכרותו בעתיד על בסיס נכות תפקודית בשיעור 5%, במכפלת שכר בשיעור  9,000 ₪ (ולא למעלה מכך), בתוספת 12.55 אחוז לפנסיה. 
13. לחילופין, בשים לב לחומרת המקרה, מתבקש בית המשפט הנכבד ליתן פיצוי המגלם את חומרת אירוע התאונה והשפעתה על התובע ופיצוי גלובאלי בשיעור ניכר.
ראה: ע"א 146/87 יהונתן כץ נ' רם רוזנברג (פורסם בנבו)
ראו גם: ת"א 41798-07  בשירי נ' דואר ישראל בע"מ (פורסם בנבו) 
4. התחשיב
1. הפסדי השתכרות בעבר- 

לצרכי פשרה בלבד, בשים לב שאלמלא התאונה היה באפשרות התובע לקחת על עצמו פרויקטים ועבודות נוספות על בסיס גלובאלי -




35,000 ₪
2. הפסדי השתכרות בעתיד (עד גיל 67 )-
9,000 ₪ X  5% X  246.46 (מקדם היוון ל-32 שנים) -                   
 
         110,907  ₪                               
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 13,918 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים רפואיים, לרבות בדיקות הדמיה, טיפולי פיזיותרפיה, טיפולי רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים בסל הבריאות והוא יזקק להם גם בעתיד-


ע"ב גלובאלי לעבר ולעתיד - 







16,000   ₪                                                                                            
5. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת הנכות הזמנית האורתופדית 3 חודשים – על בסיס עזרה בהיקף של 150 ₪ ליום 
בהיקף של 7 ימים בשבוע-
150 ₪ X 7 X  4.2 X 3 - 







13,260 ₪ 
ביתרת תקופת העבר ובעתיד – על בסיס גלובאלי - 




15,000 ₪ 
6. ניידות – 
מחמת מגבלותיו הנובעות מהתאונה, בשים לב לקושי בנהיגה ממושכת–נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







10,000 ₪ 
7. כאב וסבל- על בסיס 10% נכות ובניכוי גיל -
            


22,352 ₪ 
                                                                                                               סה"כ-  236,437 ₪ 


___________________
אריאל פרייברג, עו"ד
                 ב"כ התובע
